## Odluka o obveznoj rezervi banaka i štedionica

### NN 85/1994 (25.11.1994.), Odluka o obveznoj rezervi banaka i štedionica

# NARODNA BANKA HRVATSKE

Na temelju članka 11. i članka 67. stavka 1. točke 7. Zakona o Narodnoj
banci Hrvatske ("Narodne novine", br. 74/92, 26/93, 79/93), Savjet
Narodne banke Hrvatske na sjednici održanoj 21. studenoga 1994. godine
donio je

## ODLUKU

### O OBVEZNOJ REZERVI BANAKA I ŠTEDIONICA

I.

Banke i štedionice dužne su obračunavati i održavaći obveznu rezervu
u visini na način i u rokovima što su utvrđeni ovom Odlukom.

II.

Banke obračunavaju obveznu rezervu i to: a) po stopi od 28,3%, na sve
depozite, na sredstva pribavljena izdavanjem vrijednosnih papira (osim
vlasničkih vrijednosnih papira banke) te na zajmove dobivene od pravnih
osoba i građana; b) po stopi od 100% na depozite poduzeća i financijskih
institucija čiji su osnivači poslovne banke. Štedionice obračunavaju obveznu
rezervu po stopi od 7,5% na obračunsku osnovicu iz stavka 1. ove točke.

III.

Banke i štedionice ne obračunavaju obveznu rezervu:

1) na devizne depozite;

2) na sredstva depozita koja su primljena na ime-pomoći područjima nastradalim
od elementarnih nepogoda, uključujući i sredstva solidarnosti za otklanjanje
posljedica ratnih razaranja;

3) na sredstva dobivena od Narodne banke Hrvatske;

4) na kredite dobivene od banaka i štedionica;

5) na kredite dobivene od Hrvatske kreditne banke za obnovu namijenjene
za obnovu i

6) na posebne uloge pravnih i fizičkih osoba koji imaju status dopunskog
kapitala.

IV.

Obveznu rezervu iz ove Odluke banke i štedionice obračunavaju za razdoblje
od četiri tjedna, počevši od ponedjeljka, a odriavaju u razdoblju od dva
tjedna, počevši od ponedjeljka.

V.

Obračun obvezne rezerve obavlja se prema prosječnom dnevnom stanju osnovice
za obračun u smislu točke II. i III. ove Odluke za to obračunsko razdoblje.
Prosječno dnevno stanje obračunske osnovice za jedno obračunsko razdoblje
računa se tako da se zbroje dnevna stanja obračunske osnovice svakog radnog
dana (radnim danom smatra se i subota) i dobiveni zbroj podijeli brojem
radnih dana tog obračunskog razdoblja.

VI.

Obračunska razdoblja mijenjaju se svaka dva tjedna. Obračun obvezne
rezerve banke i štedionice sastavljaju u ponedjeljak, osmi dan po isteku
obračunskog razdoblja, a razdoblje održavanja obračunate obvezne rezerve
počinje na dan sastavljanja obračuna.

VII.

Od obvezne rezerve, obračunate u smislu ove Odluke, banke mogu određeni
postotak, a najviše 25%, održavati prosječnim dnevnim stanjem na žiro-računima
(Rn 1000 i Rn 1002) te računu blagajna (Rn 101) za to razdoblje održavanja.
Postotak obračunate obvezne rezerve koji se održava u smislu stavka 1.
ove točke određuje banka a jednom određeni postotak banka može promijeniti
(u granicama postavljenim stavkom 1. ove točke, odnosno stavkom 3. točke
XI. ove Odluke) najkasnije na dan sastavljanja obračuna obvezne rezerve
za sljedeće razdoblje održavanja. Prosječno dnevno stanje računa iz stavka
1. ove točke izračunava se analogno stavku 2. točke V. ove Odluke te ne
smije biti manje od postotnog udjela obračunate obvezne rezerve, određenog
u smislu ove točke.

VIII.

Preostali dio obračunate obvezne rezerve, po odbitku postotnog udjela
određenog u smislu točke VII. ove Odluke, banke izdvajaju kod Narodne banke
Hrvatske, prenošenjem tih sredstava na posebni račun izdvojene obvezne
rezerve banaka što ga vodi Zavod za platni promet.

Izdvajanje se obavlja u ponedjeljak, prvi dan novog razdoblja održavanja
i vrijedi do sljedećeg izdvajanja.

IX.

Štedionice održavaju obveznu rezervu prosječnim dnevnim stanjem na žiro-računu
(Rn 1000) te računu blagajna (Rn 101) za razdoblje održavanja.

Prosječno dnevno stanje određuje se analogno stavku 2. točke V. ove
Odluke a ne smije biti manje od obvezne rezerve obračunate u smislu ove
Odluke.

Štedionice ne izdvajaju sredstva obvezne rezerve na poseban račun kod
Narodne banke Hrvatske.

X.

Razdoblja održavanja mijenjaju se svaka dva tjedna. Obračun održavanja
dijela obvezne rezerve banaka u smislu točke VII. ove Odluke te obvezne
rezerve štedionica u smislu točke IX. ove Odluke banke i štedionice sastavljaju
u ponedjeljak, prvi dan po završetku tog razdoblja odriavanja, odnosno
na dan sastavljanja obračuna obvezne rezerve za novo razdoblje održavanja.

XI.

Ukoliko banka ili štedionica ne odriava obveznu rezervu u smislu ove
odluke na nedostajuća sredstva plaća se kamata po stopi koju određuje Narodna
banka Hrvatske.

Ako banka nije izdvojila obveznu rezervu u smislu točke VIII. ove Odluke
u punom iznosu, uplatu nedostajućih sredstava izvršava Zavod za platni
promet po uključenju deponenata, sekundarnih izvora likvidnosti i intervencija
na Tržištu novca na teret sredstava interventnih kredita Narodne banke
Hrvatske. Za banku koja ne održava dio obvezne rezerve u smislu točke VII.
ove Odluke, za sljedeće razdoblje održavanja povečava se postotak minimalnog
udjela ukupno obračunate obvezne rezerve koji banka mora izdvojiti na poseban
račun kod Narodne banke Hrvatske, i to za postotak iznosa nedostajućih
sredstava od ukupno obračunate obvezne rezerve za proteklo razdoblje održavanja.

XII.

Obračun odreavanja obvezne rezerve u smislu točke VII. i točke IX. ove
Odluke, banke i štedionice sastavljaju na obrascu što ga propisuje Narodna
banka Hrvatske i dostavljaju ga Narodnoj banci Hrvatske sukladno odredbama
točke X. nve Odluke.

XIII.

Obračun obvezne rezerve banke i štedionice sastavljaju na obrascu što
ga propisuje Narodna banka Hrvatske i dostavljaju ga Zavodu za platni promet
suglasno odredbama točke VI. ove Odluke. Uz obračun obvezne rezerve banke
podnose odgovarajući nalog za uplatu odnosno vračanje razlike između stanja
obvezne rezerve na posebnom računu kod Zavoda za platni promet i dijela
obvezne rezerve koji se po podnesenom obračunu izdvaja na taj račun. Dva
primjerka obračuna obvezne rezerve banke i štedionice dostavljaju Narodnoj
banci Hrvatske najkasnije u ponedjeljak, prvi dan novog razdoblja održavanja,
radi kontrole ispravnosti obračuna. Uz obračun, banke će dostaviti i primjerak
naloga za uplatu odnosno vračanje razlike nastale između dijela obvezne
rezerve koji se po tom obračunu izdvaja na poseban račun obvezne rezerve
banaka kod Zavoda za platni promet i stanja na tom računu.

XIV.

Danom stupanja na snagu ove Odluke, prestaje važiti Odluka o obveznoj
rezervi banaka kod Narodne banke Hrvatske ("Narodne novine",
br. 15/94).

XV.

Ova Odluka stupa na snagu 9. siječnja 1995. godine, s tim da prvo razdoblje
održavanja obvezne rezerve po ovoj Odluci počinje 9. siječnja 1995. godine
za obračunsko razdoblje od s. prosinca 1994. do 1. siječnja 1995. godine.

O.br. 275/94.

Zagreb, 21. studenoga 1994.

Predsjednik Savjeta Narodne banke Hrvatske

guverner Narodne banke Hrvatske

**dr. Pero Jurković, v. r.**

Odluka, NN 85/1994-1479